Ο **Θίοντορ Πολ Μπαντ** (αγγλικά: *Theodore Paul "Ted" Budd*, 21 Οκτωβρίου 1971), είναι Αμερικανός πολιτικός και επιχειρηματίας, που υπηρετεί ως Μέλος της Βουλής των Αντιπροσώπων των Ηνωμένων Πολιτειών για την 13η περιφέρεια της πολιτείας της Βόρειας Καρολίνας, από τον Ιανουάριο του 2017. Είναι εκλεγμένος Γερουσιαστής των Ηνωμένων Πολιτειών για την πολιτεία της Βόρειας Καρολίνας, ύστερα από τις εκλογές του 2022. Είναι μέλος του Ρεπουμπλικανικού Κόμματος.

Εξελέγη πρώτη φορά στο Κογκρέσο των Ηνωμένων Πολιτειών, στις εκλογές του 2016, με ποσοστό 56.1% έναντι 43.9% του τότε Δημοκρατικού ανθυποψήφιού του. Επανεξελέγη το 2018 και το 2020. Στις εκλογές του 2020, ο Μπαντ επανεκλέχθηκε με ποσοστό 68.2% έναντι 31.8% του Δημοκρατικού ανθυποψηφίου του. Η περιφέρεια του Μπαντ, βρίσκεται στο βορειοκεντρικό τμήμα της Βόρειας Καρολίνας.

Τον Απρίλιο του 2021, ανακοίνωσε ότι θα είναι υποψήφιος για την κενή έδρα στην Γερουσία των Ηνωμένων Πολιτειών, που θα προκύψει από την αφυπηρέτηση και συνταξιοδότηση του εν ενεργεία Ρεπουμπλικανού Γερουσιαστή Ρίτσαρντ Μπερ, στις εκλογές της Γερουσίας των Ηνωμένων Πολιτειών του 2022. Στις εκλογές του 2022, κατάφερε να εκλεγεί Γερουσιαστής των Ηνωμένων Πολιτειών για την Βόρεια Καρολίνα, νικώντας την Δημοκρατική αντίπαλό του, Σέρι Μπίσλεϊ, με ποσοστό 50.7% έναντι 47.1%.

Βιογραφία
---------

Ο Τεντ Μπαντ, γεννήθηκε τον Οκτώβριο του 1971 στο Γουίνστον-Σάλεμ της Βόρειας Καρολίνας. Μεγάλωσε σε μια μικρή περιοχή έξω από το Γουίνστον-Σάλεμ. Αποφοίτησε το Λύκειο "Davie County High School" το 1990 στο Μόξβιλ της Βόρειας Καρολίνας. Σπούδασε Επιχειρησιακές Σπουδές στο Πολιτειακό Πανεπιστήμιο των Απαλαχίων, και έλαβε πτυχίο (BS) το 1994. Στη συνέχεια, έκανε μεταπτυχιακές σπουδές πάνω στα Παιδαγωγικά και την Οικογενειακή Ζωή στο Θεολογικό Σεμινάριο του Ντάλας στο Ντάλας, απ'όπου έλαβε μεταπτυχιακό δίπλωμα (MTh) το 1998. Επίσης, πραγματοποίησε μεταπτυχιακές σπουδές πάνω στη Διοίκηση Επιχειρήσεων στο Πανεπιστήμιο Γουέικ Φόρεστ στο Γουίνστον-Σάλεμ, λαμβάνοντας μεταπτυχιακό δίπλωμα (MBA) το 2007.

### Προσωπική ζωή

Είναι παντρεμένος από το 1994, με την Έιμι Κέιτ Άνταμς, με την οποία έχουν αποκτήσει μαζί 3 παιδιά.

Παραπομπές
----------

1. 1 2 3 4  bioguide.congress.gov/scripts/biodisplay.pl?index=B001305.
2. ↑  «Biographical Directory of the United States Congress» (Αγγλικά) United States Government Publishing Office. 1903. B001305. Ανακτήθηκε στις 14  Απριλίου 2022.
3. ↑  «Ted Budd wins Senate race in North Carolina». *PBS NewsHour* (στα Αγγλικά). 8 Νοεμβρίου 2022. Ανακτήθηκε στις 12 Νοεμβρίου 2022.
4. ↑  Budd, Ted. «Ted Budd». *www.congress.gov*. Ανακτήθηκε στις 8 Απριλίου 2022.
5. ↑  «Biography | U.S. Congressman Ted Budd». *budd.house.gov*. Αρχειοθετήθηκε από το πρωτότυπο στις 11 Μαΐου 2022. Ανακτήθηκε στις 8 Απριλίου 2022.
6. ↑  «Ted Budd». *Ballotpedia* (στα Αγγλικά). Ανακτήθηκε στις 8 Απριλίου 2022.
7. ↑  «Rep. Ted Budd enters North Carolina U.S. Senate race». *AP NEWS* (στα Αγγλικά). 28 Απριλίου 2021. Ανακτήθηκε στις 8 Απριλίου 2022.
8. ↑  Arkin, James. «Ted Budd launches Senate bid in North Carolina». *POLITICO* (στα Αγγλικά). Ανακτήθηκε στις 8 Απριλίου 2022.
9. ↑  Shivaram, Deepa (2022-11-08). «Republican Ted Budd takes North Carolina Senate seat, beating Democrat Cheri Beasley» (στα αγγλικά). *NPR*.. Ανακτήθηκε στις 2022-11-12.
10. ↑  «Bioguide Search». *bioguide.congress.gov*. Ανακτήθηκε στις 8 Απριλίου 2022.
11. ↑  «The Voter's Self Defense System». *Vote Smart*. Ανακτήθηκε στις 8 Απριλίου 2022.
12. ↑  «Rep. Ted Budd - R North Carolina, 13th, In Office - Biography | LegiStorm». *www.legistorm.com* (στα Αγγλικά). Ανακτήθηκε στις 8 Απριλίου 2022.

Εξωτερικοί σύνδεσμοι
--------------------

* Πολυμέσα σχετικά με το θέμα  Ted Budd στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* US Congress: B001305

 |

 |